Nyholm Debess

Christopher Nyholm Debess (1882–1952) var en færøysk rørlegger- og blikkenslagermester, dikter, oversetter og politiker (Sj.).

Han ble født på Viðareiði, men vokste opp i Tórshavn. Han dro til Bergen for å gå i lære som rørlegger i 1898, og kom tilbake til Tórshavn i 1904. Fra Bergen hadde han med seg minnene om samholdet mellom norske ungdommer, og tok initiativ til å stifte Havnar Ungmannafelag sammen med Petur Alberg og Mads Andrias Winther i 1906.

Nyholm Debess var kjent som dikter og oversetter. Fra nynorsk oversatte han skuespill av Torvald Tu, utgitt på færøysk som «Vinalig hjún». Debess utgav i 1934 sin eneste diktsamling, Yrkingar og týðingar. Aldan og onnur brot ble utgitt posthumt i 1998.

Han var innvalgt på Lagtinget fra Suðurstreymoy 1918–1936 og i kommunestyret i Tórshavn 1921–1932.

 Referanser 

 Eksterne lenker 


Kategori:Færøyske lagtingsmedlemmer
Kategori:Færøyske forfattere
Kategori:Færøyske lyrikere
Kategori:St. Olavsmedaljen
Kategori:Personer fra Tórshavn
Kategori:Portal:Færøyene/artikler